{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o sadržaju i načinu vođenja evidencije isključivih prava na ponovnu uporabu informacija"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Miroslav Schlossberg","II. SADRŽAJ I VOĐENJE EVIDENCIJE,\nČlanak 4.","Misljenja sam da Evidencija osim naziva tijela treba sadrzavati jedinstveni identifikator tijela (npr. OIB broj). Jednako predlazem da se i za korisnika kojemu je odobreno pravo na iskljucivu uporabu vodi u Evidenciji jedinstveni broj (OIB), a ukoliko je OIB podatak o fizickoj osobi tajan, on ce se voditi u Evidenciji ali nece biti objavljen u javnom registru. Osim naziva dokumenta kojim je odobreno iskljucivo pravo, potrebno je u odvojenim poljima u bazi (ili stupcima tablice) voditi i KLASA te URBROJ dokumenta i datum dokumenta. S obzirom da se radi o strojno citljivom registru, podaci poput \"vremensko razdoblje vazenja\" trebalo bi istoznacno biti definirano za sve unose (kako ne bi pojedini unosi bili navedeni kao datum a drugi u obliku broja mjeseci. Predlazem preoblikovanje stavke \"vremenskom razdoblju vazenja iskljucivog prava na ponovnu uporabu\" u \"datum isteka vazenja iskljucivog prava na ponovnu uporabu\".  U stavkama Evidencije nedostaje stavka kojom bi bila opisana informacija koje je dana na iskljucivo pravo na ponovnu uporabu. Predlazem dodavanje dodatne stavke kojom bi u par rijeci bila opisana informacija (npr. “naziv zbirke podataka”) koji je dan na iskljucivo pravo na ponovnu uporabu. S obzirom da Cl.5 ovog pravilnika dopusta naknadno uredjivanje unosa, predlazem da zadnja stavka Evidencije bude \"datum zadnje promjene\" gdje bise upisivao danasnji datum prilikom prvog unosa i azurirao u danasnji datum prilikom svake izmjene - iz razloga kako bi korisnici Evidencije mogli lakse identificirati promjene od trenutka kada su zadnji put citali Evidenciju.","Djelomično prihvaćen","Prijedlog: Tijelo javne vlasti koje daje isključivo pravo - osim naziva tijela treba sadržavati jedinstveni identifikator tijela (npr. OIB broj) prihvaća se.\n\n Prijedlog: Korisnik kojemu je odobreno pravo na isključivu uporabu –  jedinstveni broj (OIB), a ukoliko je OIB podatak o fizičkoj osobi tajan, on ce se voditi u Evidenciji ali neće biti objavljen u javnom registru prihvaća se.\n\nPrijedlog :  Osim naziva dokumenta kojim je odobreno isključivo pravo, potrebno je u odvojenim poljima u bazi (ili stupcima tablice) voditi i KLASA te URBROJ dokumenta i datum dokumenta ne prihvaća se. \nKlasu i urbroj ima dio tijela javne vlasti, a dio nema, pa bi izričito navođenje istoga dovelo do zbunjivanja i pružilo dodatnu argumentaciju tijelima koji nisu obveznici primjene Uredbe o uredskom poslovanju da zapravo nisu tijela javne vlasti (oko 1000 trgovačkih društava u javnom vlasništvu, 500-njak tijela koja su udruge s javnim ovlastima). \n\nPrijedlog:  S obzirom da se radi o strojno čitljivom registru, podaci poput \"vremensko razdoblje važenja\" trebalo bi istoznačno biti definirano za sve unose (kako ne bi pojedini unosi bili navedeni kao datum a drugi u obliku broja mjeseci. Predlažem preoblikovanje stavke \"vremenskom razdoblju važenja isključivog prava na ponovnu uporabu\" u \"datum isteka važenja isključivog prava na ponovnu uporabu\" prihvaća se.\n\nPrijedlog: U stavkama Evidencije nedostaje stavka kojom bi bila opisana informacija koje je dana na isključivo pravo na ponovnu uporabu. Predlažem dodavanje dodatne stavke kojom bi u par rijeci bila opisana informacija (npr. “naziv zbirke podataka”) koji je dan na isključivo pravo na ponovnu uporabu ne prihvaća se.\nIsto je sadržano u samome nacrtu istoga članka  - alineja 6 predviđa da evidencija sadrži podatke o 'informacijama za koju je odobreno isključivo pravo na ponovnu uporabu', što podrazumijeva opis podataka (zbirka, registar i sl., s metapodacima).\n\nPrijedlog: S obzirom da Čl.5. ovog pravilnika dopusta naknadno uredjivanje unosa, predlažem da zadnja stavka Evidencije bude \"datum zadnje promjene\" gdje bi se upisivao današnji datum prilikom prvog unosa i ažurirao u današnji datum prilikom svake izmjene - iz razloga kako bi korisnici Evidencije mogli lakše identificirati promjene od trenutka kada su zadnji put čitali Evidenciju ne prihvaća se.\nElektronička evidencija uvijek mora sadržavati informaciju zadnjeg ažuriranja i to nije potrebno posebno propisivati."]